
**Slovenský zväz športového rybolovu**

**Slovenský rybársky zväz - Rada Žilina**

**a MsO SRZ Galanta**







**Propozície**

**LRU - method feeder**

**1. liga**

**1. dvojkolo**

**22.4.2023 – 23.4.2023**

**Starý les Aggerdó**

Podľa plánu športovej činnosti pre rok 2023 Slovenský zväz športového rybolovu a SRZ Rada Žilina v spolupráci so MsO SRZ Galanta usporiada športové rybárske preteky 1.dvojkolo 1.ligy v LRU - method feeder.

**Účastníci pretekov:**

|  |  |  |  |  |
| --- | --- | --- | --- | --- |
| **1.liga** | **MsO, MO SRZ - družstvo** |  |  |  |
|
| **1.** | **Bratislava V ŠK FT Abramis A** |  |  |  |
| **2.** | **Dunajská Streda A Szenzal** |  |  |  |
| **3.** | **Dunajská Streda C** |  |  |  |
| **4.** | **Dunajská Streda D Arapaima MT** |  |  |  |
| **5.** | **Dunajská Streda E Haldorádo MFT SK** |  |  |  |
| **6.** | **Dunajská Streda F Blinker FT** |  |  |  |
| **7.** | **Galanta Sensas FT** |  |  |  |
| **8.** | **Hlohovec Sportex MT** |  |  |  |
| **9.** | **Marcelová A Yellowfish** |  |  |  |
| **10.** | **Nová Baňa Carpio** |  |  |  |
| **11.** | **Nové Zámky** |  |  |  |
| **12.** | **Štúrovo A Timármix-Maver** |  |  |  |

**Termín konania:** 22.4.2023 – 23.4.2023

**Miesto konania:** 2 - 1920 - 1 - 1 Revír Starý les Aggerdó

**Organizačný štáb:**

Riaditeľ pretekov: Kristian Óvari

Garant Rady SRZ: Jozef Vígh

Hlavný rozhodca: Ladislav Ješ

Sektorový rozhodca: Peter Mišo

Technický vedúci: Milan Gažo

Bodovacia komisia: hlavný rozhodca + z radov vedúcich družstiev

Zdravotné zabezpečenie: tel. 112

**V prípade nepriaznivej pandemickej situácie môžu byť preteky preložené alebo zrušené, informácia bude zverejnená týždeň pred pretekmi.**

**Každý pretekár je povinný dodržiavať hygienické opatrenia podľa aktuálnej vyhlášky Úradu verejného zdravotníctva SR, ktoré budú zverejnené pred pretekmi.**

**Technické pokyny:**

* Športové rybárske preteky sú usporiadané podľa zákona 216/2018 Z.z.§ 20 a vykonávacej vyhlášky 381/2018 § 15.
* Preteká sa podľa súťažných pravidiel SZŠR pre LRU method feeder pre rok 2023.
* Množstvo krmiva je stanovené na 8 l, do tohto množstva sa započítava hlina, partikel.
* Množstvo návnad živočíšneho pôvodu je 0,125l ktorá musí byť umiestnená počas kontroly v ciachovanej nádobke 1/8 napr. (vzor Sensas), **larva pakomára zakázaná!**
* Množstvo neživých návnad (miniboile, dumbels, wafters, pop up, peleta atď.) nie je limitované, avšak z jednej nástrahy je možné mať maximálne množstvo 1 dcl.
* Maximálna veľkosť nástrahy nie je obmedzená. Množstvo aróm (sprej, dip) nie je limitovaný.
* Krmivo musí byť pri kontrole umiestnené v rybárskom vedre so značkami objemu na vnútornej strane.
* Každý účastník pretekov je povinný mať počas pretekov dva a viac úlovkových sieťok (1 sieťka o dĺžke 4 m, ostatné postačujú o min. dĺžke 3 m) Prechovávanie a delenie úlovkov počas pretekov je na posúdení pretekára tak, aby boli úlovky v maximálnej miere chránené pred úhynom (rovnomerne), maximálne však 30 kg v jednej úlovkovej sieťke.
* Družstvá pretekajú v 4-člennom zložení v sektoroch A,B,C a D.
* Počas športového rybárskeho preteku nie je dovolené prechovávať v rybárskej sieťke ryby podľa §10 ods.1 písm.i). (zákonom chránené)

**Pretekárska trať:** 2 - 1920 - 1 - 1 Revír Starý les Aggerdó

Voda stojatá, breh štrkovo - trávnatý, dno nerovné, hĺbka vody 1,0 - 2,5 m s prírodnými prekážkami.

**Výskyt rýb:**

Vyskytujú sa tu všetky druhy nížinných rýb: kapor rybničný, sumec veľký, štuka severná, zubáč veľkoústy, pleskáč vysoký, nosáľ sťahovavý, ostriež zelenkavý, jalec hlavatý, karas striebristý

# **Prístup k trati:**



**ČASOVÝ HARMONOGRAM:**

**Piatok 21.4.2023**

* **nepovinný tréning a príprava trate od 09:00 do 16:00,** opustenie trate do 18:00
* počas tréningu je zakázané sieťkovať úlovky

**Sobota 22.4.2023**

07.00 - 07.30 prezentácia

07.30 - 08.00 otvorenie pretekov a žrebovanie

08.00 - 08.15 presun pred pretekárske miesto

08.15 - 09.20 vstup do pretekárskeho miesta, príprava na preteky, kontrola množstva návnad a nástrah (v prvých 30-60 min. prípravy na preteky)

09:20 - 09.30 kŕmenie

09.30 - 14.30 lovenie

14.30 – 15:00 váženie

**Nedeľa 23.4.2023**

07.00 - 08.00 prezentácia a žrebovanie

08.00 - 08.15 presun pred pretekárske miesto

08.15 - 09.20 vstup do pretekárskeho miesta, príprava na preteky, kontrola množstva návnad a nástrah (v prvých 30-60 min. prípravy na preteky)

09:20 - 09.30 kŕmenie

09.30 - 14.30 lovenie

14.30 – 15:00 váženie

16.00 - vyhodnotenie pretekov

**Rozpis signálov:**

**1. signál s/n 08:15 -** 90 minút pred začiatkom pretekov povoľuje vstup pretekára na svoje lovné miesto a signalizuje začiatok prípravy. Počas prvých 30 - 60 min prípravy prebehne kontrola krmiva a nástrah, ktoré musia byť umiestnené pred lovným miestom. Po kontrole nástrah a krmiva si pretekár znesie skontrolované krmivo a nástrahy do lovného miesta. Po tejto kontrole nesmie pretekár opustiť lovné miesto bez súhlasu dvoch pretekárov alebo rozhodcu a je zakázané čokoľvek vynášať alebo donášať do priestoru lovného miesta.

**2. signál s/n 08:40 -** 5 minút do začiatku kontroly vnadiacich zmesí a nástrah

**3. signál s/n 09:20 -** 10 minút pred začiatkom pretekov 10 minútové základné kŕmenie

**4. signál s/n 09:30 -** začiatok pretekov

**5. signál s/n 14:25 -** 5 minút do konca pretekov

**6. signál s/n 14:30 -** koniec pretekov

**Záverečné ustanovenia:**

* Všetci pretekári musia mať platné registračné preukazy športovca SZŠR a preukazy člena SRZ. Vedúci družstva musí na požiadanie rozhodcu predložiť súpisku družstva.
* Preteká sa za každého počasia. V prípade búrky bude pretek prerušený a bude sa postupovať podľa platných súťažných pravidiel. (čl. 22 súťažných pravidiel LRU-Feeder)
* Každý pretekár preteká na vlastnú zodpovednosť a riziko, za svoje správanie nesie plnú zodpovednosť.
* Tréning pred pretekom v piatok 21.4.2023 od 9:00 do 16:00 hod.
* Vykonávanie tréningu je možné len za podmienky, že všetky ulovené ryby budú s náležitou opatrnosťou vrátené späť do vody bez možnosti sieťkovania.

**Ubytovanie:** usporiadateľ nezabezpečuje

**Informácie o pretekoch:** Jozef Vigh 0905 192 429

**Na zabezpečenie týchto pretekov bol použitý príspevok uznanému športu z Ministerstva školstva, vedy výskumu a športu Slovenskej republiky.**

Propozície kontroloval predseda ŠO LRU - feeder.

Organizačný štáb Vám želá veľa úspechov na pretekoch.

Petrov zdar!